Будзьма беларусамі! » Каляндар культурнага гараджаніна выпусцілі ў Бабруйску
20.03.2017 | У краіне Культура
Каляндар культурнага гараджаніна выпусцілі ў Бабруйску
Праект календара стаў лагічным працягам акцыі «Культурная сталіца Беларусі». Бабруйск, які атрымаў у гэтым годзе ганаровы статус услед за Маладзечна, мае намер стварыць у рэгіёне дзеючую культурную супольнасць. Адна з задач – актывізаваць мясцовыя грамадскія ініцыятывы па падтрымцы нацыянальнай культуры. З гэтай мэтай актыўныя бабруйчане запусцілі свой унікальны праект «Культурны 3.0 Бабруйск», а з ім – і культурны каляндар.
Культура 3.0 – новы фармат працэсу тварэння і стварэння. Права і магчымасць кожнага паспрабаваць сябе ў ролі мастака, артыста, пісьменніка і, пачаўшы са старонак у сацсетках, стварыць супольнасць аднадумцаў. Гэта інфармацыйная прастора, якая дапамагае самім гледачам фармаваць тое мастацтва, якое блізка ім і падтрымліваць творчых людзей, якія жывуць у адным з імі горадзе.
Культура 3.0 – гэта адкрытыя платформы для абмену творчымі ідэямі з розных сфер, гэта супольнасці сэнсу, якія аб’ядноўваюць прафесіяналаў і аматараў, гэта даступнасць і павага адзін да аднаго, гэта не толькі эмоцыі, але і веды.
Культурны 3.0 Бабруйск – гэта горад, дзе кожны жадаючы можа падзяліцца сваёй творчасцю з гараджанамі, атрымаць зваротную сувязь і знайсці аднадумцаў.
Праект «Культурны 3.0 Бабруйск» – гэта Каляндар сучаснага культурнага гараджаніна. Для выгоды ён створаны ў друкаваным выглядзе, прадстаўлены на старонках у сацыяльных сетках і ў бліжэйшы час з’явіцца на сайце kultura03.by.
Каляндар аб’яднае вялікую колькасць адукацыйных і забаўляльных праграм і сустрэч у фармаце 3.0. Гэта дазволіць самім гараджанам ўдзельнічаць у стварэнні мясцовага, рэспубліканскага і, магчыма, глабальнага культурнага поля.
Вопыт культурнага менеджменту ў гараджан немалы. Акустычныя вечарынкі, літаратурныя вячоркі, майстар-класы па рукадзеллю, танцах, маляванню, інавацыйныя форумы, фотакватэрнікі, модныя паказы і нават свой бабруйскі Pub Quiz – усё гэта актыўныя гараджане арганізуюць рэгулярна і самастойна. Пляцоўкамі для такіх праектаў становяцца кафэ, кавярні, клубы, фітнес-цэнтры і нават тэрыторыі гандлёвых аб’ектаў.
Адным з аўтараў праекта «Культурны 3.0 Бабруйск» стала Наталля Халанская, кіраўнік бабруйскага тайм-клуба «1387»:
– Статус «культурная сталіца» – гэта выдатная нагода, каб адкрыць наш горад як для сябе, так і для знешняга свету, паказаць унікальнасць Бабруйска і даць убачыць, што тут можна жыць і развівацца, а для наведвання цікавых падзей неабавязкова ехаць кудысьці далёка. З аднаго боку, мы прапануем бабруйчанам дзяліцца сваімі ідэямі і праектамі, а з другога боку, мы запрашаем у Бабруйск музыкаў, мастакоў, літаратараў, філосафаў, інжынераў і прадстаўнікоў іншых сфер, каб яны прадставілі свае праекты для нас, пашыралі наш кругагляд і натхнілі на новыя здзяйсненні.
Ініцыятары праекта «Культурны 3.0 Бабруйск» гатовыя дапамагчы ў арганізацыі сустрэч. Калі вы хочаце прэзентаваць для бабруйчан свой культурны праект (музыка, літаратура, тэатр і г.д.), запоўніце, калі ласка, Анкету. І да сустрэчы ў Бабруйску!
Аліна Рудзіна, PR-менеджэр і ўраджэнка Бабруйска з радасцю падтрымала ідэю «Культурны 3.0 Бабруйск»:
– У нас ёсць папярэднія дамоўленасці і планы на прыезд у Бабруйск прадстаўнікоў самых розных накірункаў: музыкаў, мастакоў, рэжысёраў, паэтаў і пісьменнікаў, крытыкаў, мастацтвазнаўцаў і г.д. Мы не толькі хочам, каб бабруйчане выйшлі за рамкі свайго горада, але і каб людзі мастацтва з розных рэгіёнаў Беларусі і з-за мяжы ацанілі самабытнасць Бабруйска і бабруйскай аўдыторыі. Акрамя таго, Бабруйск заўсёды быў вядомы людзьмі з сферы культуры, якія тут нарадзіліся, жылі і працавалі і, безумоўна, пакінулі свой след.
Ініцыятары праекта «Культурны 3.0 Бабруйск» плануюць, што вопыт і назапашаныя рэсурсы ў будучыні будуць выкарыстаныя і ў іншых гарадах Беларусі.
– У наступным годзе статус «Культурная сталіца» пяройдзе да іншага беларускага горада. Услед за ім адправіцца і праект «Культурны 3.0 Горад» разам з календаром, інфармацыйнымі пляцоўкамі і базай дадзеных людзей і праектаў, якія гатовыя дзяліцца сваёй творчасцю з жыхарамі культурнай сталіцы і падтрымліваць адзін аднаго.
Далучайцеся да «Культурнага 3.0 Бабруйска» у Вконтакте і Фэйсбуку, запрашайце сяброў і знаёмых, сачыце за падзеямі і атрымлівайце задавальненне ад культурнага жыцця ў родным горадзе!
Ужо сёння Каляндар культурнага гараджаніна можна знайсці ва ўстановах Бабруйска:
Тайм-клуб «1387» http://1387.by/
Фитнес-клуб «Ева» http://eva.by/
Наша студия http://www.nashastudia.by/
Кофейня «Кофе Саунд» https://vk.com/coffeesound_b
«НЭМО» Детский развлекательный центр http://www.nemocenter.by/
Парикмахерская СИЯНИЕ КРАСОТЫ https://vk.com/siyaniekrasoty
Чайно-кофейная комната «Точка Кипения» https://vk.com/tochka_kipeniia
Тренажерный зал «Качалка» http://ka4alka.by/
Фитнес-клуб «Днепровец» https://vk.com/dneprovez
Парикмахерская «КлассиКо» http://classico.by/
Магазин музыкальных инструментов Muzforte http://www.muzforte.by/
Салон печати «Яркая полоса» https://vk.com/id340716676
Хочаце падзяліцца каляндаром са сваімі калегамі-кліентамі? Пішыце kultura03.by@gmail.com і мы абавязкова дададзім вас у гэты спіс!
Грамадская культурніцкая кампанія «Будзьма Беларусамі» http://budzma.by/
Курсы беларускай мовы «МОВА НАНОВА» http://www.movananova.by
Бобруйский интернет-портал BOBR.BY https://bobr.by/
Сообщество Типичный Бобруйск https://vk.com/bobr.uisk
Мы імкнемся зрабіць усё сустрэчы максімальна даступнымі як у фінансавым плане, так і ў фізічным. Таму будзем радыя як інфармацыйнай, так і матэрыяльнай падтрымцы!
Пішыце нам: kultura03.by@gmail.com